Halifax, West Yorkshire
<s>Halifax ( [Halifaks])  je grad od 90,472 stanovnika na sjeveru Engleske.</s>

<s>On je i administrativni centar Metropolitanskog borougha Calderdale.</s>

<s>Halifax je od davnina bio trgovački centar, u kom se trgovalo žitom, vunom i tkaninama koje su izrađivale njegove zanatlije, svoju vodeću poziciju je tokom 19. vijeka izgubio u utrci sa rivalskim Bradfordom.</s>

<s>Geografske karakteristike</s>

<s>Halifax leži u Grofoviji West Yorkshire u brdovitom kraju, u dolini potoka Hebble (pritoka rijeke Calder).</s><s>Gradom dominira brdo - Beacon visoko 260 metara, sa kojeg se vidi čitav grad.</s><s>Cestovni i željeznički mostovi premošćuju dolinu.</s><s>Nakon Drugog svjetskog rata na sjevernoj strani grada, podignut je gotovo čitav novi grad.</s>

<s>Historija</s>

<s>Za anglosaksonskih vremena Halifax je bio dio velikog feudalnog imanja - Wakefield, vlasništvo kralja Edwarda Ispovjednika.</s><s>Taj feud se nakon normanskog osvajanja Engleske u Domesday Booku - 1086. navodi pod imenom Feslei.</s><s>Tad je bio vlasništvo earla Williama od Warenne i Surreya, koji ga je poklonio (zajedno s Halifaxom) jorkširskoj crkvi, odnosno klinijevskom samostanu Lewes iz Sussexa.</s>

<s>Od najranijih vremena građani Halifaxa bavili su se trgovinom tkaninama i odjećom.</s><s>Zbog tog su i svoju crkvu posvetili Ivanu Krstitelju, koji je zaštitnik tkalaca vune.</s>

<s>Prvi dokumentirani tkalac zabilježen je 1275., a po računovodstvenim knjigama iz 1473. -75. - Parohija Halifax proizvodila je najviše tkanina u West Ridingu (jedna od tri jedinice na koju je bila podjeljena historijska Grofovija Yorkshire), tu poziciju Halifax je zadržao slijedeća tri vijeka.</s>

<s>Znamenitosti</s>

<s>Halifax je izgrađen najvećim dijelom tokom 19. vijeka, za industrijske ere, iako ima i nešto starijih objekata kao što je 
parohijska crkva izgrađena u gotičkom stilu.</s><s>Ona je interesantna jer se na njoj još vide tragovi dviju starijih crkava, od kojih je starija iz normanskih vremena.</s><s>Zapadni crkveni toranj dovršen je 1482., jedinstven je po tom što ima prozore od običnog stakla.</s>

<s>Među javnim zgradama ističu se gradska vijećnica, koju je projektirao Charles Barry u paladijanskom stilu (otvorena 1863.) , te viktorijanske palače Centralne biblioteke i Muzeja Bankfield.</s>

<s>Privreda</s>

<s>Halifax je i danas industrijski grad, ali više nije povezan sa tekstilnom industrijom koja je bankrotirala u 20. vijeku.</s><s>Od nje je jedino preživjela proizvodnja tepiha, danas je poznat po pivu, slatkišima i alatnim strojevima.</s>

<s>Pobratimski gradovi</s>

<s>Aachen, Njemačka</s>

<s>Izvori</s>

<s>Vanjske veze</s>

<s>Halifax Courier</s>

<s>Gradovi u Engleskoj
West Yorkshire</s>

